CELEX: 62016CA0194
Language: da
Date: 2017-10-17 00:00:00
Title: Sag C-194/16: Domstolens dom (Store Afdeling) af 17. oktober 2017 — Bolagsupplysningen OÜ og Ingrid Ilsjan mod Svensk Handel AB (anmodning om præjudiciel afgørelse fra Riigikohus — Estland) (Præjudiciel afgørelse — retligt samarbejde i civile sager — forordning (EU) nr. 1215/2012 — artikel 7, nr. 2) — specielle kompetenceregler i sager om erstatning uden for kontrakt — påvirkning af en juridisk persons rettigheder ved offentliggørelse på internettet af påståede urigtige oplysninger om vedkommende og ved manglende fjernelse af kommentarer om vedkommende — stedet for skadens indtræden — centrum for denne persons interesser)

11.12.2017   
            
            
               DA
            
            
               Den Europæiske Unions Tidende
            
            
               C 424/4
            
         Domstolens dom (Store Afdeling) af 17. oktober 2017 — Bolagsupplysningen OÜ og Ingrid Ilsjan mod Svensk Handel AB (anmodning om præjudiciel afgørelse fra Riigikohus — Estland)
   (Sag C-194/16) (1)
   
   ((Præjudiciel afgørelse - retligt samarbejde i civile sager - forordning (EU) nr. 1215/2012 - artikel 7, nr. 2) - specielle kompetenceregler i sager om erstatning uden for kontrakt - påvirkning af en juridisk persons rettigheder ved offentliggørelse på internettet af påståede urigtige oplysninger om vedkommende og ved manglende fjernelse af kommentarer om vedkommende - stedet for skadens indtræden - centrum for denne persons interesser))
   (2017/C 424/05)
   Processprog: estisk
   
      Den forelæggende ret
   
   Riigikohus
   
      Parter i hovedsagen
   
   
      Sagsøgere: Bolagsupplysningen OÜ og Ingrid Ilsjan
   
      Sagsøgt: Svensk Handel AB
   
      Konklusion
   
   
               1)
            
            
               Artikel 7, nr. 2), i Europa-Parlamentets og Rådets forordning (EU) nr. 1215/2012 af 12. december 2012 om retternes kompetence og om anerkendelse og fuldbyrdelse af retsafgørelser på det civil- og handelsretlige område skal fortolkes således, at en juridisk person, hvis personlige rettigheder hævdes at være blevet krænket ved offentliggørelse af urigtige oplysninger om vedkommende på internettet og ved undladelse af at fjerne kommentarer om vedkommende, kan indgive et søgsmål med henblik på berigtigelse af disse oplysninger og fjernelse af disse kommentarer og opnåelse af fuld erstatning for det lidte tab for retterne i den medlemsstat, hvori centrum for dennes interesser befinder sig.
               Når den pågældende juridiske person udøver størstedelen af sine aktiviteter i en anden medlemsstat end den, hvori denne har sit vedtægtsmæssige hjemsted, kan denne person sagsøge den formodede gerningsmand til krænkelsen i den anden medlemsstat i henhold til stedet for skadens indtræden.
            
         
               2)
            
            
               Artikel 7, nr. 2), i forordning nr. 1215/2012 skal fortolkes således, at en person, som hævder, at hans personlige rettigheder er blevet krænket ved offentliggørelse af urigtige oplysninger om vedkommende på internettet og gennem manglende fjernelse af kommentarer om vedkommende, ikke kan anlægge sag med påstand om berigtigelse af de urigtige oplysninger og fjernelse af kommentarerne ved retterne i enhver medlemsstat, på hvis område de på internettet offentliggjorte oplysninger er eller var tilgængelige.
            
         
      (1)  EUT C 211 af 13.6.2016.